ไชโย! PTT-BCP ลดราคาดีเซลลิตรละ 40 สต.มีผลพรุ่งนี้
ไชโย! PTT-BCP ลดราคาดีเซลลิตรละ 40 สต.มีผลพรุ่งนี้ กลุ่มเบนซิน-แก๊สโซฮอล์ ยังคงเดิม
12 ก.ค. 2559

บริษัท ปตท. จำกัด (มหาชน) หรือ PTT และ บริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันดีเซลลง 40 สตางค์/ลิตร มีผลตั้งแต่วันพรุ่งนี้
ส่วนราคาขายปลีกน้ำมันกลุ่มเบนซินยังคงเดิม ส่งผลให้ราคาขายปลีกน้ำมันหน้าสถานีบริการน้ำมันของปตท. และ บางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ ในวันพรุ่งนี้ เป็นดังนี้ น้ำมันดีเซล อยู่ที่ 24.69 บาท/ลิตร 
ส่วนกลุ่มเบนซินยังคงเดิม โดยเบนซิน ออกเทน 95 ของปตท.อยู่ที่ 30.96 บาท/ลิตร, แก๊สโซฮอล์ 95 อยู่ที่ 24.00 บาท/ลิตร, แก๊สโซฮอล์ 91 อยู่ที่ 23.58 บาท/ลิตร, E20 อยู่ที่ 21.34 บาท/ลิตร และ E85 อยู่ที่ 17.29 บาท/ลิตร